system
Răspunde în limba română, în stilul Wikipedia, cat mai corect gramatical.
user
Ce poți povesti despre 3 august?
assistant
3 august este a 215-a zi a calendarului gregorian și a 216-a zi în anii bisecți. Mai sunt 150 de zile până la sfârșitul anului.

Evenimente 

 1492: Cristofor Columb a început prima sa călătorie spre America din portul spaniol Palos de la Frontera. Expediția se va încheia la 15 martie 1493.
 1571: Bătălia de la Famagusta; turcii cuceresc insula Cipru de la venețieni.
 1601: Trupele lui Mihai Viteazul și cele ale lui Gheorghe Basta obțin în bătălia de la Guruslău victoria împotriva celor transilvănene conduse de Sigismund Báthory.
 1778: S–a inaugurat Teatrul Scala din Milano.
 1783: În Japonia, Muntele Asama erupe omorând 35.000 de oameni.
 1858: Exploratorul britanic John Speke a descoperit Lacul Victoria.
 1888: Erupția violentă a vulcanului din insula Vulcano, Italia.
 1914: Primul Război Mondial: Germania declară război Franței.
 1914: România: Consiliul de Coroană din 3 august (stil nou) desfășurat la Castelul Peleș, la inițiativa regelui Carol I, dezbate problema intrării României în Primul Război Mondial. S-a votat cu o majoritate zdrobitoare în favoarea neutralității. 
 1919: Armata română intră în Timișoara și aduce o mare contribuție la reîntregirea teritoriilor românești (vezi și 4 august - în unele surse figurează 3 august ca data intrării în Budapesta).
 1929: S-a creat "Regia autonomă a poștelor, telegrafelor și telefoanelor" (PTT), care a luat în exploatare și administrare serviciile publice de poștă, telegraf și telefon.
 1936: La Jocurile Olimpice de la Berlin, Jesse Owens a câștigat proba de 100 m.
 1941: Puternic bombardament sovietic asupra municipiului Constanța. Catedrala și alte clădiri din zona peninsulară sunt grav afectate.
 1958: Polul Nord este atins, sub calota de gheață, de submarinul atomic american Nautillus.
 1960: Niger își câștigă independența față de Franța.
 1963: Formația The Beatles  a apărut pentru ultima dată la Cavern Club din Liverpool, după ce susținuseră în acest local peste 300 de spectacole începând cu 1961.
 1975: S-a încheiat vizita oficială, de două zile, efectuată în România de președintele american Gerald Ford.
 1977: Se termină greva minerilor din Valea Jiului.
 2005: Mahmoud Ahmadinejad devine președinte al Iranului.

Nașteri 
 1614: Juan de Arellano, pictor spaniol (d. 1676)
 1654: Karl I, Landgraf de Hesse-Kassel (d. 1730)
 1760: Jacques Réattu, pictor francez (d. 1833)
 1770: Frederic Wilhelm al III-lea al Prusiei (d. 1840)
 1811: Elisha Graves Otis, inventator american (d. 1861)
 1817: Arhiducele Albert, Duce de Teschen, general austriac (d. 1895)

 1863: Géza Gárdonyi, scriitor și jurnalist maghiar (d. 1922)
 1865: Iancu Flondor, om politic român din Bucovina (d. 1924)
 1867: Stanley Baldwin, politician englez (d. 1947)
 1872: Regele Haakon al VII-lea al Norvegiei (d. 1957)
 1873: Bruno Petzold, scriitor german (d. 1949)
 1877: László Székely, arhitect maghiar (d. 1934)
 1891: Alexandru Ionescu-Ghibericon, actor român (d. 1960)
 1904: Clifford D. Simak, scriitor american (d. 1988)
 1905: Franz König, cardinal austriac, inițiator al reconcilierii cu Biserica Ortodoxă Română (d. 2004) 
 1913: Marin Voiculescu, medic român (d. 1991)
 1914: Gheorghe Cunescu, preot, publicist, scriitor, critic literar și istoric literar român (d. 1995)
 1923: Jean Hagen, actriță americană (d. 1977)
 1923: Shenouda al III-lea, papă de Alexandria și patriarh al întregii Africi
 1926: Tony Bennett, cântăreț american de jazz (d. 2023)
 1926: Gordon Scott, actor american (d. 2007)
 1935: Maria Bieșu, soprană din Republica Moldova (d. 2012)
 1940: Martin Sheen, actor american

 1948: Jean-Pierre Raffarin, politician francez, prim-ministru al Franței în perioada 2002-2005
 1950: Dinu Patriciu,  politician și om de afaceri român (d. 2014)
 1952: Osvaldo Ardiles, fotbalist argentinian 
 1953: Dana Dogaru, actriță română de teatru și film
 1955: Renate Weber, jurist și politician român
 1958: Ghenadie Tâciuc, artist plastic și pictor, expert în pictură bisericească (d. 2022)
 1959: Koichi Tanaka, chimist japonez, laureat al Premiului Nobel pentru chimie în 2002
 1962: Mariana Bitang, antrenoare federală de gimnastică
 1963: James Hetfield, membru fondator al trupei Metallica
 1963: Isaiah Washington, actor american
 1969: Mihaela Rădulescu, realizatoare și moderatoare emisiuni tv
 1977: Tom Brady, jucător american de fotbal american
 1979: Evangeline Lilly, model și actriță canadiană
 1980: Nadia Ali, cântăreață pakistanezo-americană
 1996: Maria Boldor, scrimeră română
 2000: Landry Bender, actriță americană

Decese 
 1667: Francesco Borromini, arhitect elvețian (n. 1599)
 1792: Sir Richard Arkwright, inventator și industriaș englez (n. 1732)
 1806: Michel Adanson, naturalist, botanist, etnolog și micolog francez (n. 1727)
 1857: Eugène Sue, scriitor francez (n. 1804)
 1867: Philipp August Böckh, savant, filolog, istoric german (n. 1785)
 1889: Veronica Micle, poetă română (n. 1850)
 1895: Dimitrie Brândză, medic și botanist român (n. 1846)

 1917: Stéphane Javelle, astronom francez (n. 1864)
 1924: Joseph Conrad, scriitor britanic de origine poloneză (n. 1857)
 1924: Vladimir Hertza, jurist și politician român (n. 1868)
 1929: Emil Berliner, inventator germano-american (n. 1851)
 1929: Thorstein Veblen, economist și sociolog american (n. 1857)
 1942: Richard Willstätter, biochimist german, laureat al Premiului Nobel (n. 1872)
 1954: Sidonie-Gabrielle Colette, memorialistă, eseistă și romancieră franceză (n. 1873) 
 1961: George Breazu, muzicolog român (n. 1887)
 1961: Giovanni Battista Angioletti, scriitor italian (n. 1896)
 1965: Georges Le Roy, actor și regizor francez (n. 1885)

 2004: Henri Cartier-Bresson, fotograf și pictor francez (n. 1908)
 2006: Elisabeth Schwarzkopf, soprană germană (n. 1915)
 2008: Aleksandr I. Soljenițîn, scriitor, dramaturg, istoric rus, laureat (1970) al Premiului Nobel (n. 1918)
 2011: Bubba Smith, fotbalist american (n. 1945)
 2019: Cătălina Buzoianu, regizoare română de film (n. 1938)
 2020: John Hume, politician britanic (n. 1937)

Sărbători 

 Cuv. Isaachie, Dalmat și Faust; Sf. Salomeea, mironosiță (calendarul ortodox)
 Sf. Lidia (calendarul romano-catolic)
 România:
 Ziua Municipiului Timișoara (este data intrării armatei române în Timișoara în anul 1919)

Note

 
! 03
! 08 03